กฎกระทรวงกำหนดประเภทวัสดุกัมมันตรังสีที่บุคคลธรรมดาขอรับใบอนุญาตได้ พ.ศ. 2567
ประกาศวันที่ 2024-11-15

content: กฎกระทรวง กำหนดประเภทวัสดุกัมมันตรังสีที่บุคคลธรรมดาขอรับใบอนุญาตได้ พ.ศ. ๒๕๖๗
content: อาศัยอำนาจตามความในมาตรา ๕ วรรคสอง พระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๘ (๗) และมาตรา ๒๘ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ รัฐมนตรีว่าการกระทรวงการอุดมศึกษา วิทยาศาสตร์
content: วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ค่ากัมมันตภาพ” หมายความว่า อัตราการสลายตัวของนิวไคลด์กัมมันตรังสีต่อหน่วยเวลา “ค่าความเป็นอันตราย” หมายความว่า ค่ากัมมันตภาพเฉพาะของนิวไคลด์กัมมันตรังสีใด ๆ ซึ่งหากปราศจากการควบคุมหรือกำกับดูแลที่เหมาะสมอาจก่อให้เกิดผลกระทบจากรังสีชนิดผลชัดเจน (deterministic effects)
sectionNo: 1
content: อย่างรุนแรง ไม่ว่าจะเป็นผลจากการได้รับปริมาณรังสีที่แผ่มาจากวัสดุกัมมันตรังสี ซึ่งอยู่ภายนอกร่างกาย หรือจากการได้รับเข้าไปภายในร่างกาย
sectionNo: 2
content: ข้อ ๒ ให้วัสดุกัมมันตรังสีประเภทที่ ๔ ตามตารางท้ายกฎกระทรวงที่ออกตามมาตรา ๑๙ วรรคสอง ซึ่งมีอัตราส่วนระหว่างค่ากัมมันตภาพต่อค่าความเป็นอันตราย ตั้งแต่ ๐.๐๑ แต่น้อยกว่า ๑.๐๐ และมีลักษณะการใช้ประโยชน์อย่างหนึ่งอย่างใด ดังต่อไปนี้ เป็นวัสดุกัมมันตรังสีที่บุคคลธรรมดาขอรับใบอนุญาตได้ (๑)
sectionNo: 2
content: การทดสอบหรือสอบเทียบเครื่องมือหรืออุปกรณ์ทางรังสี (calibration sources, reference sources or standard sources) (๒) การวัดความหนาแน่นกระดูก (bone densitometers) (๓) การรักษาต้อตา (low dose rate eye plaques)
content: ให้ไว้ ณ วันที่ ๑ พฤศจิกายน พ.ศ. ๒๕๖๗ ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๘ (๗) และมาตรา ๒๘ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: โดยคำแนะนำของคณะกรรมการพลังงานนิวเคลียร์เพื่อสันติมีอำนาจออกกฎกระทรวงกำหนดประเภทวัสดุกัมมันตรังสีที่บุคคลธรรมดาขอรับใบอนุญาตได้ จึงจำเป็นต้องออกกฎกระทรวงนี้